b'\n_START_ARTICLE_\nEpid\xc3\xa8mia\n_START_PARAGRAPH_\nUna malaltia epid\xc3\xa8mica, epid\xc3\xa8mia o pesta - terme d\'\xc3\xbas arcaic- \xc3\xa9s una malaltia que apareix en nous casos en una poblaci\xc3\xb3 en un per\xc3\xadode amb una incid\xc3\xa8ncia que sobrepassa substancialment all\xc3\xb2 que \xc3\xa9s "normal", basant-se en experi\xc3\xa8ncia recent. Per tant, \xc3\xa9s una categoria una mica subjectiva i dep\xc3\xa8n de qu\xc3\xa8 \xc3\xa9s "all\xc3\xb2 que s\'espera". Una epid\xc3\xa8mia pot estar restringida a un lloc o focus limitat (un brot epid\xc3\xa8mic), m\xc3\xa9s general (una epid\xc3\xa8mia) o fins i tot global (pand\xc3\xa8mia). Com que es basa en "all\xc3\xb2 que s\'espera" o es pensa, uns quants casos d\'una malaltia molt rara com la r\xc3\xa0bia pot ser classificada com a epid\xc3\xa8mia, mentre que un gran nombre de casos d\'una malaltia comuna (com un refredat) no sol ser tipificada com a tal. Malalties comunes que ocorren a un nivell constant per\xc3\xb2 relativament alt en una determinada poblaci\xc3\xb3 s\xc3\xb3n anomenats "end\xc3\xa8mics". Exemples famosos d\'epid\xc3\xa8mia inclouen la pesta bub\xc3\xb2nica de l\'Europa medieval, coneguda com la "Pesta Negra", la gran epid\xc3\xa8mia de grip de 1918 o l\'epid\xc3\xa8mia (pand\xc3\xa8mia) actual de sida/infecci\xc3\xb3 per VIH.'